අයවැයෙන් වැඩි වූ ජීවන වියදම් දීමනාව ජනවාරි මස සිටම ශ්‍රී ලංකා ගමනා ගමන මණ්ඩල සේවකයන්ට ලබාදීමට මහා භාණ්ඩාගාරය කටයුතු කර ඇතැයි ශ්‍රී ලංකා ගමනා ගමන මණ්ඩලය කියයි.රාජ්‍ය සංස්ථා ව්‍යවස්ථාපිත මණ්ඩල හා ව්‍යාපෘති කාර්ය මණ්ඩල දීමනා සංශෝධනය කිරීම යටතේ මෙම වැඩිවූ ජීවන වියදම් දීමනාව රුපියල් 750 ලංගමයටද ලැබෙනු ඇත.ලංගම සේවකයන්ට දැනට ලැබෙන රුපියල් 5850 ක ජීවන වියදම් දීමනාවට අමතරව මෙම වැඩි වූ රුපියල් 750ක මුදල සමඟ රුපියල් 6600/-ක ජීවන වියදම් දීමනාවක් මාසිකව ලැබෙනු ඇත.ශ්‍රී ලංගම සේවකයන්ගේ වැටුප් වෙනුවෙන් මහා භාණ්ඩාගාරයෙන් වෙන්කරනු ලබන රුපියල් 10100 ක මුදලත් සමඟ වැඩි වූ ජීවන වියදම් දීමනාවද සමඟ ජනවාරි මස සිටම රුපියල් 10850ක් සේවකයාගේ ගිණුමට බැරකරන ලෙස ප්‍රවාහන ඇමැති කුමාර වෙල්ගම මහතා බලධාරීන්ට උපදෙස් දී ඇත..